ટેનિસ વર્ષના અંતે નોવાક યોકોવિચ અને રાફેલ નાદાલ બન્નેની એટીપી ફાઈનલ્સના તાજ પર નજર રેહલી છે. યોકોવિચને એટીપી ફાઈનલ્સનું ટાઈટલ જીતીને સ્વિત્ઝરલેન્ડના રોજર ફેડરરના છ ટાઈટલનની બરોબરી કરવાની તક રહેલી છે. આ ઉપરાંત નાદાલને પછાડીને પ્રથમ ક્રમાંક મેળવવાના લક્ષ્ય પર તેની નજર રહેલી છે. ગત વર્ષે જર્મનીના એલેક્ઝેન્ડર ઝ્વેરેવ લંડનના ઓટુ એરીનામાં યોકોવિચને ફાઈનલમાં જરૂરથી આંચકો આપ્યો હતો. જો કે સર્બિયન ટેનિસ સ્ટાર યોકોવિચ ગત સપ્તાહે જ પેરિસ માસ્ટર્સ જીત્યો હોવાથી તે આગામી જીત માટે મક્કમ છે. નાદાલ અને યોકોવિચ ચાલુ વર્ષે ચાર-ચાર ગ્રાન્ડ સ્લેમ ટાઈટલ મેળવી ચૂક્યા છે. રવિવારથી એટીપી ફાઈનલ્સનો પ્રારંભ થઈ રહ્યો છે ત્યારે સ્પેનના રાફેલ નાદાલ, જેણે એકપણ એટીપી ફાઈનલ્સ નથી જીતી તેણે આ સપ્તાહમાં તેના જૂના પ્રતિસ્પર્ધી પાસેથી નંબર વનનો તાજ છીનવી લીધો છે. નાદાલ ઈજાઓની આશંકા વચ્ચે પણ એટીપી ફાઈનલ્સમાં પોતાનું શ્રેષ્ઠ પ્રદર્શન દાખવવા તત્પર છે. 2007માં ફેડરર, નાદાલ અને યોકોવિચ જ્યારે આ ટુર્નામેન્ટમાં સૌપ્રથમ વખત રમ્યા ત્યારે તેઓ ટોચના ત્રણ ક્રમ ધરાવતા ટેનિસ પ્લેયર્સ હતા. જો કે એક દાયકાથી વધુ સમય બાદ હવે અનેક પડકારો જોવા મળે છે. ચાલુ વર્ષે બે માસ્ટર્સ ટાઈટલ જીતનાર રશિયાન ખેલાડી ડેનિલ મેદ્વદેવ પણ કટ્ટર હરિફ તરીકે ઉભરી શકે છે. મેદ્વદેવે યુએસ ઓપન ફાઈનલમાં નાદાલને પાંચ સેટ સુધી જોરદાર લડત આપી હતી. આ ઉપરાંત ઓસ્ટ્રિયાનો ડોમિનિક થીએમ, ગ્રીસનો સ્ટેફનોસ ત્સિત્સિપાસ, જર્મનીનો ઝ્વેરેવ અને ઈટાલિનો માટેઓ બેર્રેટિનિ પણ આ ટાઈટલ જીતવાની રેસમાં છે. નાદાલ પર ઈજાના વાદળો ઘેરાયા